description: Покупката на животно за Коледен подарък е лоша идея, смятат от българския офис на международната организация за защита на животните "Четири лапи". Експертите предупреждават, че обичайно решението за такава покупка е импулсивно, хората не си дават сметка за отговорностите, грижите и разходите, които изисква домашният любимец, както и за рисковете от покупка от нелоялни търговци на животни.

title: Не купувайте животни за коледен подарък, съветват от "Четири лапи"

maintext:
[фондация "Четири лапи"]
Покупката на животно за Коледен подарък е лош
а
иде
я
,
смятат
от българския офис на международната организация за защита на животните "Четири лапи".
Експертите предупреждават, че обичайно
решението за такава покупка е импулсивно,
хората
не
си дават сметка за отговорностите, грижите и разходите, които изисква домашният любимец,
както и за рисковете от покупка от нелоялни търговци на животни
.
Според тяхно проучване за онлайн търговията с животни, в
дните преди коледните и новогодишните празници има увеличение на обявите за продажба на животни с до 40% в сравнение с началото на есента, като към средата декември приблизителният брой активни обяви в четирите най-големи платформи за онлайн търговия е около 33 000.
Предлагат се основно кученца, като в момента най-популярни са малките породи - померан, йорки, чихуахуа, както и кучета от т. нар. "опасни" породи - алабай, питбул, американски стафордшир териер, кане корсо. Нова тенденция е увеличеното предлагане на редки и екзотични породи котки.
Четири лапи" предупреждава, че покупката на животни през обяви в интернет крие немалки рискове – както за животните, така и за потребителите. Вина за това имат и
онлайн
платформи, които нямат политика на защита на потребителите от заблуди и измами.
Основните проблеми, на които са се натъкнали експертите на организацията при проучването на търговията с животни в интернет, са липсата на проследимост на обявите към конкретен развъдчик или търговец, неясния произход и здравословно състояние на предлаганите животни и липсата на контрол върху съдържанието на обявите, което нерядко е в разрез със законовите изисквания.
За пример дават
случа
я
с масовата продажба на животни с купирани уши и опашки, което е забранено у нас от 2008 г.
Имаме десетки оплаквания от хора закупили животинче от обява, което след това се е оказало със скрито заболяване, изискващо скъпо и нерядко безрезултатно лечение. Представете си емоционалната травма за всички в семейството и най-вече за най-малките, когато новият домашен любимец внезапно влоши здравословното си състояние и почине,"
разказа директорът д-р Марина Иванова.
Не са рядкост и случаите на хора, които са закупили животно без да са наясно дали могат да полагат адекватни грижи за него, като не са получили и правилен съвет за това от продавачите."
През пролетта на тази година "Четири лапи" стартира международна кампания, целяща да привлече общественото внимание към рисковете, които крие онлайн търговията с животни. Част от кампанията е виртуалният детектор за измами с домашни любимци, който класира най-популярните 42 платформи за обяви от 10 страни в зависимост от това доколко е гарантирана защита на потребителите и животните. Резултатите и на четирите български сайта с обяви, които са били детайлно проучени, са тревожни и ги поставят в дъното на класацията. Повече за кампанията на "Четири лапи", както и за детектора за измами с домашни любимци можете да научите от специален сайт
От "Четири лапи" съветват, ако все пак сте решили да зарадвате близките си с домашен любимец, да се обърнете към някой от приютите за безстопанствени животни или групите от активисти, които се грижат за пострадали улични четириноги. Осиновявайки животно от тях спасявате един живот и помагате за намаляване на броя на нежеланите животни на улицата и в приютите. Преди да вземете решението да увеличите семейството си с нов четириног член, непременно се консултирайте със специалист относно грижите и разходите, които той ще изисква.


title: "Ботев" (Пловдив) завърши годината с победа над "Пирин"

maintext:
"Канарчетата" ще зимуват в подножието на челната шестица
[LAP.bg]
"Ботев" (Пловдив) победи с 3:2 "Пирин" у дома в мач от последния кръг преди зимната пауза в Първа лига.Жълто-черните владееха инициативата през почти целия мач и стигнаха до успеха с голове на Тодор Неделев, Омар Косоко и Жоао Паоло. Благоевградчани успяха веднъж да изравнят в резултата и да намалят в добавеното време, като и двете попадения бяха на Станислав Костов.По този начин "канарчетата" скъсиха изоставането си на шестия в класирането - "Дунав", на четири точки, докато "орлетата" остават на 14 позиция и са на същия брой точки от зоната на изпадащите.Срещата започна с натиск на домакините, който доведе до две опасни атаки, завършващи с пас към Жоао Паоло, но звездата на тима бе в засада и в двата случая. В 21-ата минута активната игра на Паоло даде резултат и той бе съборен от Румен Сандев в наказателното поле. С изпълнението се нагърби Тодор Неделев и хладнокръвно реализира.Само четири минути по-късно обаче гостите изравниха след колективна грешка на защитата в жълто-черно. От нея се възползва Станислав Костов, който стреля от около 15 метра в долния десен ъгъл за 1:1. Радостта на гостите обаче трая само три минути и в 28-ата "Ботев" отново поведе. Омар Косоко подаде към Жоао Паоло, който му върна отлично с пета, след което бившият нападател на ЦСКА пое топката и с шут по земя изведе тима си напред.През втората част домакинският натиск продължи и в 58-ата минута Крум Стоявнов центрира добре към Жоао Пауло, а бразилецът не се поколеба и вкара 12-ия си шампионатен гол от началото на сезона. В 64-ата минута пловдивчани бяха близо до четвърти гол, но Цветомир Панов не успя да реализира очи в очи с вратаря на гостите.В третата минута на добавеното време Станислав Костов оформи крайния резултат с второто си попадение в двубоя, дошло след красив изстрел в горния десен ъгъл на вратата.

fasttext_language: bg


title: Горски пожари в Тенеси взеха жертви

maintext:
В горски пожари, които бушуват от няколко дни в американския щат Тенеси, недалеч от гр. Гатлинбърг, са загинали 13 души, предаде БТА.
12
от жертвите са пряко свързани с огнената стихия, а 13-ата е починала от сърдечен удар, бягайки от пламъците, съобщи представител на властите на пресконференция. Той добави, че 86 души са получили медицинска помощ за наранявания, причинени от пожарите.
Над хиляда жилищни сгради са изгорели или са повредени в пожара и продължават издирванията на още жертви.
А
генцията за справяне с извънредни ситуации предупреждава в последния си бюлетин, че Тенеси продължава да е под заплахата на нови пожари и продължаваща суша въпреки падналите напоследък силни дъждове. Губернаторът на Тенеси Бил Хаслам заяви, че е бил потърсен по телефона от президента Барак Обама и от новоизбрания президент Доналд Тръмп.
В началото на седмицата пожар обхвана националния парк Грейт Смоуки и бързо се разпространи от силните ветрове със скорост 140 км в час. От тогава пет торнада също помогнаха за разгарянето на пламъците, посочва АФП.


title: Новите членове на съдебния съвет ще се избират през май и юни 2017 г.

maintext:
Фотограф: Георги Кожухаров
Изборите за нов състав на Висшия съдебен съвет (ВСС) от съдебната квота ще се проведат през май и юни 2017 г., съобщи пресцентърът на съвета. За първи път членовете на ВСС "Съдийска и прокурорска колегия" ще се избират пряко от всички магистрати на общи събрания на гилдиите.Според процедурата първо ще се правят предложенията в определeн срок, след това се провеждат общите събрания за пряк избор на представителите на съда, прокуратурата и следствието в колегиите на ВСС.Предложения за новите попълнения в кадровия орган ще се правят от 25 февруари до 10 април 2017 г. - за Съдийската колегия, и от 11 февруари до 27 март 2017 г. - за Прокурорската колегия, в която е включена и следователската квота.Професионалната квота на ВСС се състои от 11 членове: 6 съдии, 4 прокурори и 1 следовател, който е към прокурорската колегия.Общото събрание на следователите за избор на техния представител в Прокурорската колегия ще се проведе на 13 и 20 май. На 27 май и 3 юни ще е Общото събрание на прокурорите за избор на четиримата прокурорски представители. Общото събрание на съдиите ще се състои на 10 и 17 юни на което ще излъчат шестимата свои представители в съвета.Общите събрания ще бъдат свикани от главния прокурор - за прокурорите и следователите, и от председателите на ВКС и ВАС - за съдиите.Крайният срок за постъпване на предложения за кандидати от следователската квота е 13 март, за прокурори е- 27 март, а за съдии - 10 април.Месец и половина е предвидено за представяне на въпроси и становища за кандидатурите.След провеждане на изборите започва да тече 7-дневен срок за обжалване на резултатите. Очаква се окончателно целият процес около изборите да приключи на 14 юли, когато е последният срок за произнасяне по всякакви видове жалби.А членовете на ВСС от парламентарната квота /също 11 души/, трябва да бъдат избрани до един месец преди приключване на мандата на сегашния състав, който изтича през октомври 2017. Очевидно те ще се избират от следващия парламент.В събота бившият министър на правосъдието Христо Иванов каза, че "не трябва този тип хора (сегашните членове на ВСС - бел.ред.) да е бъдещето". И също коментира, "че при нормална селекция някои членове на ВСС нямаше да се озоват там". Председателят на Софийския районен съд в оставка Методи Лалов призова по време на протеста колегите си към "разум при избора на следващите членове на ВСС".


title: Нападател от "Верея" е първият нов в "Левски" (видео)

maintext: Нападателят Амаду Сукуна е първото ново попълнение в "Левски". От досегашния му клуб "Верея" обявиха трансфера.До момента липсва потвърждение в сайта на сините. Спортният директор на "Левски" Станислав Ангелов каза: "Не искам да коментирам други неща. След като "Верея" са обявили Сукуна, смятам, че можем да го считаме за готов.""Подробности около продължителността на контракта ще бъдат обявени от новия му клуб", обявиха от "Верея", като не съобщиха каква е трансферната сума.Сукуна вкара четири гола и направи две асистенции дотук през сезона с екипа на старозагорци.По-рано през деня се разбра, че нападателят Галин Иванов, който дойде на "Георги Аспарухов" през септември, вече не е част от отбора


description: Правителството експериментално пусна интернет в домовете на интелектуалци, преподаватели и лекари в централна Хаванаа

title: Правителството на Куба пусна интернет в домовете на избрани жители на Хавана

maintext:
Пенсионираната учителка Маргарита Маркес.
Фотограф: Alexandre Meneghini
Живеещата в центъра на Хавана Маргарита Маркес казва, че е е получила специален коледен подарък тази година – интернет в дома си, рядкост в страната с едно от най-ниските нива на навлизане на интернет в света.Маркес, 67 г. пенсиониран университетски преподавател, е един от избраните от правителството участници в пилотен проект за свързване с интернет на домовете на 2000 обитатели на историческия център на островната столица.Повечето от 11.2 млн. население на комунистическа Куба имат достъп само до Wi-Fi хотспотове и то само ако могат да си позволят тарифата от $1.50 за час, което е около 5% от средната месечна работна заплата в страната, пише в репортаж на "Ройтерс".Само 5% от кубинците се очаква да се насладят на интернет от домовете си, за което се изисква и държавно разрешително. Обикновено, то е гарантирано главно на университетски преподаватели, лекари и интелектуалци."Като сбъдната мечта е", каза Маркес, която живее със сестра си в апартамент на втория етаж в сграда от колониални времена. "Да бъдеш във връзка с останалия свят е важно".Нейната 80- годишна сестра Леонор Франко каза, че е изненадана от новината, че те са сред избраните и е била много развълнувана да сърфира в мрежата за първи път. "Аз нямах никакъв опит с интернет", каза тя седейки пред лаптоп, който притежава от две години без интернет достъп, докато търси видеа на любимия си певец в YouTube. Тя добавя, че иска да се научи да сърфира в мрежата както трябва, за да може да се възползва максимално от експеримента, докато правителството осигурява безплатен достъп до интернет. "От март ние ще трябва да започнем да си плащаме и не знаем, колко дълго ще можем да продължим. Така че най-малкото, ще се насладим на януари и февруари", каза тя.Докато цената на интернета пада в последните години, за повечето кубинци той все още е забранен. Куба казва, че отнема време да се развие мрежовата инфраструктура заради високите разходи поради търговското ембарго от страна на САЩ. Критиците казват, че истинската причина е страх от загуба на контрол.Преди Wi-Fi сигналът да стане достъпен миналата година, широколентовият интернет достъп бе ограничен до държавните интернет зали и скъпите хотели.Въпреки всичко, правителството уверява, че иска да осигури достъп на всички и инсталира 237 Wi-Fi хотспота до сега. През септември беше анонсирано, че ще бъдат инсталиран Wi-Fi на живописния крайбрежен булевард в Хавана - "Малекон"."Има много места, където сега може да седнеш и да се свържеш на "Малекон", каза Елисер Самада докато седи на каменната стена ограждаща булеварда и проверява социалните медии през телефона си. "Това ни прави щастливи".


title: След седмица първите 50 афганистански мигранти ще бъдат върнати в страната си

maintext:
Красимир Ципов
Фотограф: Анелия Николова
В средата на следващата седмица 50 афганистанци ще бъдат върнати със самолет в страната си, съобщи зам.-министърът на вътрешните работи Красимир Ципов при откриването на ремонтирано със средства на ведомството общежитие в Академията на МВР.Петдесетимата мигранти са замесени в безредиците в лагера в Харманли, информира Ципов.Това ще е първият полет от България с подобна цел. Подготовката за връщането на мигрантите започна преди седмица като всички те ще заминат за родината си доброволно. Други 200 ще бъдат върнати след обработка на документите им, съобщи на 28 ноември пресслужбата на Министерския съвет. България и Афганистан засега все още нямат споразумение за реадмисия. От думите на зам.-министъра се разбра, че за останалите, които според МВР са участвали в размириците в Харманли се изчаква да приключи проверката на прокуратурата. Като тези, на които бъде повдигнато обвинение и бъдат осъдени ще влязат в затвора, а останалите ще бъдат екстрадирани, коментира зам. министърът.Днес Ципов отклони въпросите за информацията за подготвян терористичен акт, защото не можел да каже нищо повече от министъра в оставка Румяна Бъчварова. Той само потвърди, че няма информация за заплаха за България.


description: За пета поредна година Сирия е най-смъртоносната държава за журналисти – поне 14 са били убити там тази година, като броят на загубилите живота си в отразяване на конфликта репортери става общо 107. Следват я Ирак, Ймного хораемен, Афганистан и Сомалия.

title: Рекорден брой репортери умират, отразявайки бойни действия

maintext:
Фотограф: Murad Sezer
Броят на убитите журналисти намалява през 2016 г., но рекорден брой умират по време на бойни действия – това гласят изводите от годишния доклад на Комитета за защита на журналистите.Поне 48 репортери са загубили живота заради работата си тази година в сравнение със 72 през 2015 г.Организацията разследва още 27 случая, за да установи дали при тях смъртта е била свързана с професията на загиналия.Смъртните случаи по време на военни действия са стигнали най-високото си ниво от 2013 г., главно заради конфликтите в Близкия изток . Над половината от загиналите са загубили живота си по този начин.За пета поредна година Сирия е най-смъртоносната държава за журналисти – поне 14 са били убити там тази година, като броят на загубилите живота си в отразяване на конфликта репортери става общо 107. Следват я Ирак, Йемен, Афганистан и Сомалия.В исторически план около две трети от загиналите журналисти са били убити в отговор на публикациите си . През 2016 г. обаче процентът на този вид смърт спада, като тези случаи са 18 (38% от всички) – най-ниският брой от 2012 г. насам.Основните теми, покривани от убитите репортери, са: война; политика; корупция; престъпност и права на човека. Политически групировки, сред които ислямистки организации , носят отговорността за над половината убийства . Втори след тях са служители от армията. 100% от убийствата са останали ненаказани. Комитетът за защита на журналистите води статистиката си от 1992 г., включвайки в нея само случаи, за които е доказано, че смъртта е в резултат на отмъщение за работата на репортера, военни действия или опасна задача. В нея не влизат инциденти като болести или пътнотранспортни произшествия.


title: Новият доклад на WADA: 1000 руски елитни спортисти са били допингирани

maintext:
Системата е действала в пълни мащаби на олимпиадата в Сочи
McLaren: a (Russian) centralised coverup that dates back to at least 2011 and continued after Sochi Olympics,.#WADA
— Jacquelin Magnay (@jacquelinmagnay) December 9, 2016
Докладът установява, че 12 руски медалисти на олимпийските игри в Сочи са с подменени проби, включително четири шампиона.
Руските лекоатлети и щангисти са били тествани в Русия всяка седмица, за да се види дали ще минат през ситото на тестовете на WADA на олимпийските игри в Лондон.
"От 2012 г. Министерството на спорта е работило за дисциплиниране на спортистите преди олимпийските игри в Лондон, като ги е принуждавало да пият от коктейлите със стероиди, разработени от (бившия шеф на руската антидопингова агенция Григорий) Родченков . Тези действия са били подкрепяни от висши руски ръководители, включително министъра и заместник министъра на спорта", се казва в доклада.
McLaren #WADA report: 2 female ice hockey players with male DNA in samples, winners 4 Sochi Olympic medals had impossibly high salt readings
— Jacquelin Magnay (@jacquelinmagnay) December 9, 2016
Мащабите на скандала с употребата на допинг в руския спорт взема нови страховити размери сочат данните в окончателния доклад на канадския юрист Ричард Макларън за нуждите на Световната антидопингова агенция (WADA). Самият доклад ще бъде представен по-късно днес.Над 1000 руски спортисти, участвали на летни и зимни олимпийски игри, и параолимпиадите, са замесени в определената по-рано през годината като "широкомащабна спонсорирана от държавата система за употреба на допинг". Те са се възползвали от схема за манипулиране на пробите или тяхната подмяна.Макларън потвърди, че е съществувала "институционален заговор" и в летните, и в зимните олимпийски спортове в Русия. Състезанията в 30 спорта са били манипулирани от руснаците.Според него е изненадващо, че спортният министър Виталий Мутко беше издигнат в последно време до вицепремиер в правителството на Русия.Според него обаче Руският олимпийски комитет не е знаел какво се случва или поне не са намерени преки доказателства да са замесени.Очаква се Макларън да обяви, че руският олимпийски отбор е "опорочил игрите в Лондон в безпрецедентни размери, а истинският им размери вероятно никога няма да бъде установен".Очаквайте подборности


title: Днес е ден на национален траур за жертвите в Хитрино

maintext: Днес е ден за национален траур за жертвите в Хитрино.Осем души загинаха в събота при влаковата катастрофа и последвал взрив на цистерна с пропан бутан на гарата в шуменското село. Със своето решение правителството изказа съболезнования на близките на загиналите. В тяхна памет националните флагове на всички държавни институции ще бъдат свалени наполовина. В знак на съпричастност президентът Росен Плевнелиев отложи връчването на третия проучвателен мандат за съставяне на правителство за вторник.Двайсет и девет души са ранени, а десетки семейства останаха без дом след като взривната вълна разруши къщите им. Всички жители на Хитрино бяха настанени при роднини или евакуирани в приемни центрове в Шумен. Правителството определи ситуацията като бедствие и задейства националния план за защита.Вчера премиерът в оставка Бойко Борисов прогнозира, че целият процес по обезопасяване на района ще отнеме повече време като се очаква да приключи до максимум десет дни, а не за 48 часа, както се очакваше първоначално. Причината - източването на цистерните става бавно, една по една, заради опасността от нов взрив. Освен това се очакват два крана от Румъния, които да помагат за изправянето и отместването на празните цистерни, защото България не разполага с кран с необходимата подемна сила. Това означава, че връщането на хората по домовете се отлага.Днес представителите на местната власт в Хитрино се очаква да предоставят на правителството разчети за материалните щети, а кабинетът да отпусне необходимите средства. Вчера премиерът в оставка Бойко Борисов обеща домовете на хората да бъдат възстановени . Строителната камара и частни фирми са поискали да помогнат за поправянето на разрушените къщи.За днес е насрочено и извънредно заседание на правителството в оставка с единствена точка - мерки за справяне с последиците от инцидента.Пострадалите вече получават първа финансова помощ от 325 лв., каквато нормативната уредба предвижда в случаи на бедствия, за да посрещнат първите си нужди.Ранените са настанени в болниците в Шумен и Варна с тежки изгаряния и наранявания. Десетки хора дадоха кръв след призива на здравните институции и предотвратиха опасността от недостиг. Българският червен кръст започна дарителска есемес кампания за набиране на средства за пострадалите и техните близки. Дарения от 1 лв. се изпращат есемес на номер 1466.Прокуратурата и следствен екип извършват разследване на причините за катастрофата, които все още не са известни. Експерти очертават няколко типа възможни причини - несъобразена скорост, неправилно натоварване, технически проблем на железния път или вагона. От прокуратурата вчера потвърдиха, че има скъсване на вагоните, а основната версия, по която се работи е човешка грешка, но не се изключват всички останали.Тримата машинисти са вече разпитани. Показания са дали и шефовете на компанията - превозвач. Вчера един от машинистите заяви, че влаковата композиция не е влязла в гарата с висока скорост. Друга теза застъпаха главният ревизор на железницата Бисер Минчев и собственикът на фирмата - майка на превозвача Станко Станков, че вероятно причината за инцидента да е именно превишената скорост.


description: Изненадващ експеримент с маймуни дава идея за нов лек срещу вируса.

title: Един от седем души в Европа не знае, че е инфектиран с ХИВ

maintext:
На 1 декември светът отбеляза Деня за борба с ХИВ и СПИН. Целта на ООН и СЗО е до 2030 г. болестта да е в историята.
Небрежността на хората към собствения им здравен статут застрашава усилията за борба със СПИН и целта на ООН да изтреби болестта до 2030 г., казват анализаторите на доклада. Към момента има поне 810 хиляди души в рамките на ЕС, които живеят с ХИВ, но поне 122 хиляди от тях не знаят, че носят заразата у себе си и поставят сексуалните си партньори и децата си в риск. Раннната диагностика обаче е ключова, защото колкото по-рано започне антиретровирусната терапия, толкова по-сигурно е, че вирусът няма да разболее човека от СПИН.
"Такеда" и американските учени вече са започнали да проверяват потенциала на продукта за приложение с тази цел и при хората.
Един от седем души с ХИВ в Европейския съюз не знае, че е инфектиран и пренася вируса, причиняващ СПИН. Минават средно около 4 години, преди заразеният да получи диагноза, и почти половината новоинфектирани са в неведение чак до късните стадии на заболяването, показва доклад на Европейския център за превенция и контрол на заразни болести, цитиран в "Ройтерс".Броят на новозаразените всяка година обаче е стабилен и не намалява въпреки глобалните усилия на здравните служби. За ЕС числото е около 30 хиляди на година, а за света - около 2 млн. души. Сексът между хомосексуални мъже без презерватив продължава да е най-честият начин на предаване на вируса, отговорен за 42% от всички нови случаи в Европа, една трета са при хетеросексуални контакти и около 4% при инжектиране на наркотици.Тенденциите в различните държави из ЕС са в широк диапазон. В Гърция, Литва, Румъния и Полша например има скок на диагностицираните случаи на инфектирани с ХИВ, докато в Естония и Португалия те намаляват. Според изчисленията на СЗО в Източна Европа и особено Русия има най-много заразени, като четири пети от новите случаи възникват там. В България официалния брой на преносителите на ХИВ е 2460 души Експеримент с маймуни, проведен от Националния институт по алергии и заразни болести на САЩ, даде изненадващи резултати и идея за нов лек срещу ХИВ. Нов медикамент, разработен за чревни неразположения при хората, бил изпробван върху заразени с животински ХИВ маймуни и лекарството успяло да контролира вируса по начин, който досега не е постиган.Медикаментът, разработен от японската фармацевтична компания "Такеда", успял да потисне вируса до степен, в която е вече неоткриваем в организма. Точно такава е целта на фирмите, работещи по ефективен лек срещу ХИВ - не просто да се контролира броят на вредните вирусни клетки в кръвта, а изобщо да се изличат. Това обаче се постига много рядко и задължително при ранен старт на терапията, а навременната диагностика е все още проблем.


description: С този шеговит коментар омбудсманът Мая Манолова отговори на въпрос на "Дневник" дали има политически амбиции, след като се чуха слухове, че тя може да оглави бъдещ политически проект на шоумена Слави Трифонов.

title: Мая Манолова за бъдещ политически проект със Слави Трифонов: Имам предложения да оглавя и ГЕРБ, и десните

maintext:
Преди да бъде избрана за омбудсман, Мая Манолова бе депутат от БСП няколко мандата.
Фотограф: Красимир Юскеселиев
"След началото на политическата криза получих предложение да оглавя и ГЕРБ. Имам и от Реформаторския блок. Ще изчакам и от ДПС и тогава ще реша. Първо на вас ще кажа".С този шеговит коментар омбудсманът Мая Манолова отговори на въпрос на "Дневник" дали има политически амбиции, след като сред депутати се чу мълва, че тя може да оглави бъдещ политически проект на шоумена Слави Трифонов, ако той реши да направи такъв."По Коледа стават чудеса. Може и "Господарите на ефира" или Гала да решат да направят нещо", пошегува се още Манолова. От думите й се разбра, че слухът не отговаря на истински й намерения. Първоизточникът му не е известен, но има депутати, които смятат, че хипотезата е основателна, тъй като Манолова написа проект за поправки в Изборния кодекс по референдума на Трифонов - за мажоритарен избор на народни представители в два тура.И в БСП, и в ГЕРБ обаче има мнения, че на Манолова не и трябва да участва в евентуален бъдещ политически проект на шоумена, тъй като той няма да има дългосрочно бъдеще.


description: В България ще се създават три основи отворени центъра за бежанци, които ще се финансират с 101 млн. евро от Европейския съюз. Съфинансирането от наша страна е 11 млн. евро.

title: БСП допусна, че държавата ще съфинансира мерките срещу бежанците с 65 млн. евро

maintext:
Корнелия Нинова
Фотограф: Георги Кожухаров
еврокомисаря Димитрис Аврамополус до евродепутата и избрана за вицепрезидент Илияна Йотова и раздаде на журналисти ксерокопие на българския му текст с дата 30 ноември т.г.
Нинова показа и отговор на вътрешния министър Румяна Бъчварова до социалиста Иван Иванов, в който се казва, че финансирането от Европа за разрешаване на бежанската криза у нас е 166 млн. евро.
"Между двата отговора има огромно разминаване и някой лъже. И става въпрос за около 65 млн. евро. Българското правителство се е ангажирало да съфинансира този процес", заяви Нинова. Тя обясни, че протестите срещу бежанците идват от неинформираност, а не са организирани от БСП.
От БСП съобщиха, че съдът в Дюселдорф е решил в България да се връщат бежанци.
"Искаме национално съгласие по темата бежанци. Искаме свикване на специално заседание на Народното събрание по темата", заяви Нинова. Според нея политиците трябва да се обединят за няколко неща, касаещи бежанците - довършване на оградата по границата; пращане на армията за охрана; мигрантите, които не бягат от война, да не преминават границата; спиране на каналджийството; отмяна на решението на правителството за трайно заселване на мигранти у нас и отмяна на Дъблинското споразумение.
В България ще се създават три нови отворени центъра за бежанци, които ще се финансират с 101 млн. евро от Европейския съюз. Съфинансирането от наша страна е 11 млн. евро. Това обяви лидерът на БСП Корнелия Нинова днес. Тя се позова на отговор на


title: Нови фарове на "Мерцедес" проектират предупреждения на асфалта (видео)

maintext:
1
2
3 Фаровете могат да очертаят границите на пътната лента при ремонт.
[Мерцедес] 1
2
3 [Мерцедес] 1
2
3 Отлично осветяване на останалите участници в движението, без те да бъдат заслепявани.
[Мерцедес]
Предупрежденията, които доскоро се показваха на екрана на навигацията, вече могат да излизат и направо на асфалта.
[Мерцедес]
Една от областите, в които автомобилите бележат най-сериозно развитие през последните години безспорно са фаровете. След ксеноновите светлини, дойдоха светодиодните, а вече навлизат и лазерните.От "Мерцедес" пък тестват нова система за осветяване, която освен отлична видимост, независимо от пътните условия и времето, предлага и проектиране на допълнителна информация на пътното платно, която да е от полза на водача и останалите участници в движението. Пред погледа на шофьора могат да се изведат предупреждение за ремонти работи, предстоящ завой, безопасната дистанция до предния автомобил и т.н.Има и вариант на място където няма пешеходна пътека да се освети такава, което да даде знак на чакащия да пресече човек, че може да го направи безопасно. Любопитното е, че резолюцията на изображенията е два милиона пиксела.Дигиталните светлини, както е кръстена разработката, получават информация от сензорите и камерите по колата и в реално време променят силата на светлината, така че шофьорът да вижда максимално добре, без да пречи на останалите. В основаната на адаптивността на фаровете са два милиона микро огледала, движещи се поотделно, които отразяват светлината от още толкова микро светодиоди.Дебютът на светлините беше през октомври, а в началото на декември бяха дадени и подробности за тях. Те са съвместна разработка на "Мерцедес", познатите имена в света на светлините Osram, Hella и Infineon, и института "Фраунхофер". Очакванията са фаровете да дебютират в S-класата на "Мерцедес" в близко бъдеще.


description: Българският шампион спечели с 84:72 срещу "Бенфика". Неприятно впечатление направи нов инцидент в зала "Универсиада". След като в последните месеци имаше проблеми с таблото и системата за отчитане на времето, сега в края на мача се стигна до дупка в паркета. Домакините се погрижиха, като я "закърпиха" с лепенки.

title: "Лукойл Академик" тръгна с победа във втората фаза за Купата на ФИБА

maintext:
[LAP.bg]
руския "Енисей" (Красноярск). В групата е още и
Баскетболистите на "Лукойл Академик" започнаха успешно втората фаза на Купата на ФИБА. Българският шампион спечели с 84:72 срещу "Бенфика".Воденият от Тони Дечев състав имаше два добри момента - в края на първото полувреме и средата на третата четвърт. Серията от точки донесе на отбора преднина, което се оказа решаващо за изхода.Неприятно впечатление направи нов инцидент в зала "Универсиада". След като в последните месеци имаше проблеми с таблото и системата за отчитане на времето, сега в края на мача се стигна до дупка в паркета. Домакините се погрижиха, като я "закърпиха" с лепенки.От началото на мача почти до края на втората четвърт срещата беше равностойна. Малко преди почивката домакините направиха серия от 11:0 и дръпнаха със седем точки.Втората успешна серия на практика подсигури успеха на "Лукойл Академик". Важен принос за победата имаха 11-те тройки на българския шампион.Много силно се представи опитният Филип Виденов, който завърши с 18 точки, осем борби и шест асистенции. Саша Загорац добави 15 точки, а Христо Захариев завърши с 11. За гостите Деймиън Холис приключи с 23.Следващата седмица "Лукойл Академик" гостува на"Донар" (Грьонинген).


title: Рио Фърдинанд дари 500 000 паунда за детски играчки

maintext:
Рио Фърдинанд има собствена благотворителна фондация
Cash for Kids
Cash for Kids
Бившият английски футболен национал Рио Фърдинанд дари 500 хиляди паунда детски играчи на благотворителна организация в Манчестър.Защитникът, който сложи край на кариерата си през миналата година, заяви, че се надява с този жест да накара местните деца да се усмихват на Коледа.Той и ресторантът му Rosso ще дарят средствата на организациятаи нейната "Мисия Коледа". От там обявиха, че са изключително благодарни за жеста. "Това ще помогне на много деца", заяви ръководителят наРъсел Фейнголд.Кампанията цели да не останат деца от Манчестър и региона без подаръци на Коледа. Смята се, че около 60 хиляди деца с в риск да останат без подаръци."Има хора, които нямат късмета, който ние имаме. Затова искам да се опитам да им помогнем. Ще даря 500 хиляди паунда в играчи и подаръци", заяви бившият бранител на "Манчестър юнайтед" по местното радио Key103, което организира кампанията."Манчестър трябва да застане зад това, което правим. Ние се опитваме да помагаме на хората. Аз съм баща и не мога да си представя дете, което няма подарък, който да отвори на Коледа", добави бившият футболист, който има три деца.Фърдинанд, който изигра 81 мача за националния отбор на Англия, има и собствена фондация от 2009 г. - "Живей и мечтай". Тя подкрепя младежи от икономически изостанали общности, които искат да направят кариера в спорта или шоубизнеса. В момента той има бизнес с ресторант и е телевизионен анализатор.


title: Юношеските национали ще играят с шампиона Франция в европейските квалификации

maintext:
Младите "лъвове" се представиха отлично в предишната фаза, но сега им предстои още по-трудна задача
Фотограф: Архив [LAP.bg]
Програма на мачовете на българите:
22.03.2017 Израел – България
24.03.2017 Франция – България
27.03.2017 България – Босна и Херцеговина
Юношеските национали на България по футбол до 19 години се паднаха в група с големия фаворит Франция в "елитния" кръг на квалификациите за Евро 2017.Това отреди тегленият днес в Нион жребий, който посочи и другите два отбора в групата - Израел и Босна и Херцеговина.Все още не е ясно коя страна ще е домакин на минитурнира, който ще се проведе през март. Ясно е само, че това няма да е България, защото страната беше домакин на групата на "лъвовете" от предишната фаза на пресявките.Франция е настоящият европейски шампион в тази възраст, а лошата новина за българите е, че за финалите в Грузия догодина се класират само първите отбори от всяка група.Селекцията на Ангел Стойков стигна до тази фаза, след като спечели квалификационната си група в Сливен с шест точки в конкуренцията на Португалия, Беларус и Дания.


title: Магистрала Хемус

maintext:
Снимка на пътната обстановка, Магистралата е почистена, според възможностите, но пътната обстановка е затруднена поради силния страничен вятър.
В участъка Варна - Млада гвардия карайте с повишено внимание - две катастрофи до момента.
Фотограф: smanoilova


description: Финансовият министър Владислав Горанов беше категоричен, че в този парламент няма да има ново правителство с премиер Бойко Борисов.

title: Горанов: Правителство с премиер Борисов ще има само след нови избори

maintext:
"Няма рационална логика освен промяна на изборното законодателсво" - повтори и той основната теза на ГЕРБ защо биха помогнали или подкрепили съставяне на правителство с третия мандат. Политиците са "длъжници на тези хора, които поискаха парламент по нови правила. Ако има смисъл да се удължи живота на сегашния парламент е само, за да се прекрои изборното законодателство."
Без премиер Борисов не мога да съм министър
"Нямам увереност, че мога да съм успешен министър без премиер Борисов", отговори Горанов на въпроса дали той би останал в нов кабинет. И обясни, че министърът на финансите има трудна балансираща роля между всички министри и сектори и ако "нямам много силна връзка с премиера и увереност, че премиерът може да ми помага", както правел Борисов няма да приеме пост.
"Колегите са коректни. Съобразяват се общо взето с мнението на премиера. Някои може да останат", каза Горанов за останалите министри, но заяви, че конкретни разговори кой би продължил като министър в евентуално следващо правителство не са водени. Според него до изтичането на конституционния срок има време (очаква се мандатът да бъде върнат на президента в понеделник следобяд - бел.ред.). "Колегите са коректни. Съобразяват се общо взето с мнението на премиера. Някои може да останат", каза Горанов за останалите министри, но заяви, че конкретни разговори кой би продължил като министър в евентуално следващо правителство не са водени. Според него до изтичането на конституционния срок има време (очаква се мандатът да бъде върнат на президента в понеделник следобяд - бел.ред.).
"Правителство с премиер Борисов ще има само след нови избори. Той няма как да е премиер в кабинет с друг мандатоносител, може да бъде само, когато му е връчен първи мандат от президента", обясни министърът в оставка."Без премиер Борисов не виждам правителство в този парламент", каза още Горанов, а в отговор на въпрос, че неговите проценти за съставяне на кабинет сега клонят към нула. В четвъртък председателят на парламентарната група на ГЕРБ Цветан Цветанов каза, че процентите да има нов кабинет са около 20, а в петък - обяви, че са над 20% Горанов все пак допусна, че може и да има ново правителство в това Народно събрание и дори някои от досегашните министри да са в него, защото са представители на носителите на третия мандат - Реформаторския блок.От интервюто стана ясно, че вчера е имало дълъг разговор при министър-председателя, но той не коментира кой още е участвал в него. "Четири часа дебатирахме кое е най-добре да се направи в този случай. Борисов излезе и се върна след малко и звучеше като шега, но ни каза, че е говорил с Тръмп..." Според Горанов, премиерът в оставка не обяснил всички подробности от разговора с новоизбрания американски президент , но станало ясно, че се оценява лидерската позиция на Борисов.Прогнозите, че Реформаторския блок ще състави правителство, се засилиха, след като в четвъртък вечер от Брюксел, премиерът в оставка Бойко Борисов допусна създаването на нов кабинет, заради нуждата от изборни промени , подкрепени на референдума и заради международното положение. Вчера започнаха и разговори между ГЕРБ, РБ и Патриотичния фронт . Очаква се, че консултациите ще продължат и през уикенда, но финално решение ще се вземе в последния момент след нова среща в понеделник.


description: След като подаде оставката си, румънският треньор заяви, че не е можел да работи в обстановката на "Българска армия" и намекна, че вина за това носят и собствениците на червените.

title: Ганчев нападна журналисти и заяви, че Галчев е "зачеркнат дебело"

maintext:
Ганчев заяви, че капитанът на червените няма бъдеще с отбора
Фотограф: Юлия Лазарова
Собственикът на ЦСКА Гриша Ганчев заяви, че ръководството на клуба винаги е било зад Едуард Йорданеску и решението му да напусне е само негово.След като подаде оставката си, румънският треньор заяви, че не е можел да работи в обстановката на "Българска армия", и намекна, че вина за това носят и собствениците на червените.Той нападна и журналисти от вестник "7 дни спорт", който нарече "Лудогорче". На въпрос за бъдещето на капитана на ЦСКА Борис Галчев Ганчев заяви, че той е "зачеркнат с големия флумастер"."Като изключим, че много не е задоволително представянето, всичко си е наред. Ние държахме много той да остане, защото по мнението на всички специалисти е едно много интелигентно момче. Доста му я ясна материята, но човекът не издържа психически и си тръгна сам", коментира Ганчев в интервю за "Нова"."Молихме му се оная вечер да остане преди прословутия мач с "Верея", но той не искаше. Вика: "За нищо на света не искам да оставам, искам публиката да е щастлива, явно аз съм причината", и си тръгна", каза още бизнесменът."И на мен ми се иска примерно да ангажираме, да кажем кой... Марчело Липи, ама него пък го взеха китайската федерация за техния национален отбор. Ако ме питате за визия, как трябва да изглежда треньорът на ЦСКА, веднага ще ви отговоря, че примерно главният редактор на вестник "Лудогорче" Юлий Москов би се справил със задачата заедно с помощниците си. А като визия за спортен директор е собственикът и не знам там главен редактор ли се води на сайта "Лудогорче" Стилян Шишков. Те са много добре запознати с материята футбол и биха ни свършили работа. Въпросът е да дойде моментът, когато да седнем и да преговаряме с тях", заяви Ганчев."Най-много съм разочарован от него (Галчев) и никога няма да му го простя това нещо, защото аз с него имах 2-3 разговора, в които се бяхме разбрали каква е неговата роля в отбора. Защото е много важно да имаш такъв играч, който да е изцяло отдаден на каузата и на самия отбор. Той дали от глупост, дали от толкова акъл почна да плещи разни работи, което не му прави чест. Това си е за негова сметка. На много места е сбъркал, аз не искам да влизам в повече подробности. Само едно ще ви кажа, че аз съм го задраскал с дебелия флумастер", категоричен бе собственикът на червените.


title: Книга цели да предизвика яд от прахосничеството на държавата

maintext:
За втора поредна година фондацията заедно с Института за пазарна икономика събира премери за глупаво или безотговорно харчене на парите от нашите данъци, предположения за корупция или конфликт на интереси или за обикновено нехайство. Тя обхваща общо 15 статии, подготвени от разследващи журналисти.
Някои от тях са знакови – например тези за парка около НДК в столицата (с автор Венелина Ангелова) или за спортната зала "Колодрума" в Пловдив (Григор Райчев). Други са по-всеобхватни – например тези за поддържането и модернизирането на железопътната мрежа в страната (Светослав Метанов) или за строителството на пътища (Димитър Стоянов). Има и по-злободневни теми като разследването за луксозните автомобили в публичните институции (Марин Николов). Някои от публикациите са посветени на напълно безсмислени проекти като прекрасния празен стадион в община Дряново (Константин Костов) или дигата, която не пази Криводол от наводнения (Димитър Стоянов).
Журналистът от "Дневник" Спас Спасов участва с две варненски истории - за проекта за Журналистът от "Дневник" Спас Спасов участва с две варненски истории - за проекта за интегриран транспорт и за "слепите" камери . Весислава Антонова от "Капитал" разказва как властта си купува медии с нашите пари
"С тази книга, ние от Фондация "Фридрих Науман" целим българските граждани да се ядосат на прахосничеството на техните пари, които държавата събира от данъците им", каза при представянето Даниел Кадик, Директор за Югоизточна Европа на фондация за свободата "Фридрих Науман".
"Черна книга на правителственото разхищение в България 2016 г." съдържа 15 статии с примери за това как държавата прахосва парите на данъкоплатците, съобщиха съставителите от фондация "Фридрих Науман".


description: През 2017 г. нарушителите, които не са си купили винетка или които са си купили, но не са я залепили, ще бъдат санкционирани веднага, а превозното средство ще бъде спряно от движение, докато не се заплати таксата.

title: Винетките за 2017 г. няма да поскъпват, продажбата им започва от 20 декември

maintext:
Фотограф: Юлия Лазарова
Новите винетки остават на старата цена. Те имат три вида защити и това ги прави невъзможни за фалшифициране. Това обяви министърът на регионалната политика Лиляна Павлова при представянето на стикерите за следващата година, съобщава "Фокус".Тя уточни, че цената на винетките няма да бъде вдигана. Годишният винетен стикер за лек автомобил остава 97 лв., месечният ще продължи да е 30 лв., а седмичният – 15 лв.През 2017 г. ще се въведе нова глоба. Нарушителите, които не са си купили винетка или които са си купили, но не са я залепили, ще бъдат санкционирани веднага, а превозното средство ще бъде спряно от движение, докато не се заплати таксата."Така ще се гарантира по-добрата събираемост и ще санкционираме тези, които цяла година се опитват да шмекеруват по българските пътища. Глобата няма да подлежи на обжалване", добави Павлова.Новите винетки се пускат за продажба от 20 декември. Те ще се продават в 2100 пункта на територията на цялата страна.Регионалният министър каза още, че от началото на 2018 г. вече няма да има хартиени винетки, а те ще бъдат електронни. За тежкотоварните автомобили пък ще бъдат въведени тол-такси за изминато разстояние.През тази година очакванията на министерството са да продаде общо 7 милиона винетки.


description: Авторът - норвежкият историк, философ и публицист Нилс Юхан Рингдал, повежда читателите на пътешествие от древен Шумер до днешния ден и от Полинезия до Африка, за да разкаже за различните форми и място, които обявената за най-древна професия е приемала в човешкото общество.

title: Откъс от "Най-трудната професия. История на проституцията"

maintext:
["Емас"]
с цветни гравюри, картини, графики и снимки, а преводът е на
Ева Кънева, удостоена през 2015 г. с националната награда на Норвегия за най-добър преводач от норвежки в света. Поместваме съкратен откъс от седма глава.
Всички големи градове в древен Китай се гордеели със своите куртизанки. Те имали право да се движат безпрепятствено със свитата си, членували в гилдии и плащали данъци. През XIII и XIV век проститутките получили церемониална роля при сватбите във висшите класи.
Още от ранните китайски династии са останали текстове за хомосексуални връзки между мъже - главно в императорското обкръжение. Сведения за мъжка проституция обаче се появяват сравнително късно – през периода Сун. През XIII и XIV век мъжки проститутки се предлагали на улицата и в публичните домове, често облечени в женски дрехи.
Чоу Ми, автор от XIV век, разграничава три категории проститутки: образованите и култивирани куртизанки били на върха, в средата се намирали проститутките от винопродавници и бордеи – "къщите с пеещи момичета" или "къщите със зелени стаи". На най-долното стъпало стояли уличните момичета и работещите в евтини бардаци. Съществували публични домове за специални групи от клиенти, например за моряци в пристанищните квартали. Набирането на "джин-чи" – момичета за воюващите войници – било задача на властите.
Проститутките от бордеите намирали клиенти сред младите мъже от средните и нисшите класи. Много бордеи били държавна собственост. Полицията и държавните чиновници възлагали на криминално проявените куртизанки да се грижат за реда и в кварталите на проститутките и на други съмнителни места. В някои области на Китай момичетата от многодетни семейства, които не били сред любимките на родителите си, били продавани на собственици на бордеи. Други просто били отвличани от селата с помощта на специализирани търговци на момичета, момчета или жени.
Проститутките от средната прослойка и куртизанките били организирани в гилдии и плащали данъци. Срещу това получавали право на защита от страна на държавата. Големите публични домове си имали и собствена охрана. Задачата й била не само да осигурява безопасността на проститутките и клиентите им, а и да се бори на улицата с нерегистрираните млади проститутки от двата пола.
За съжаление жените в бордеите почти не занимавали писателите от династиите Тан и Сун. Те увековечили в произведенията си единствено "известните". Затова нямаме представа дали тези жени са гладували, дали са били измъчвани, колко рано са умирали, ако са били приемани в бордеите още като деца. Но можем да предположим, че проститутките, в които се влюбвали занаятчии или моряци, които ги откупвали и отвеждали в родните си провинции, са били закриляни от всички китайски богове.
По времето на династията Тан в Китай почти не се наблюдавал съревнователен стремеж между мъжете на сексуалната арена. Вероятно китайските мандарини, офицери и търговци били свикнали главата на рода редовно да снабдява дома им с нови жени.
Китайските жени от добри семейства не получавали нито литературно, нито художествено образование. Те се държали учтиво и скромно и обръщали голямо внимание на външността си – въпреки че само съпругът имал право да се радва на красотата им. Никой мъж с влияние в обществото не се появявал публично с жени от собственото си домакинство.
Все пак китайските мъже се конкурирали за жени, въпреки че не ставало дума единствено за секс. От изключителна важност било жените да имат славата на стилни и елегантни. Проститутките станали ключови фигури в изтънчения светски живот. Мъж, който се заобикалял с най-известните съвременни поетеси и певици, бил много уважаван. Тези жени знаели как да се държат и умеели да водят интелигентен разговор. Богатите мандарини подпомагали литературно или музикално надарени куртизанки не заради сексапила или красотата им, а защото статусът им сред мъжете осигурявал на техните спонсори славата, че имат добър вкус и стил.
Тези съображения на китайските мъже предопределили живота на Ю Сюан-Дзи (поетеса-куртизанка, чието творчество станало част от китайската класика). Само двайсетгодишна, тя вече била много известна. При споменаване на видни проститутки като Ю в литературни и биографични произведения първо се възхваляват уменията им да пеят, да танцуват и да пишат поезия и едва след това се говори за външността им. Духовитите реплики и способността да понесат без оплаквания внезапна раздяла или емоционално разочарование се ценели извънредно високо.
Ю не харесвала много този тип поведение. Защото била не само елегантна и остроумна, а и много чувствена и емоционална. Не й харесвало да я желаят само по културни и снобски причини. Започнала да се чувства затворница, макар да живеела в столицата на най-голямата империя на земята.
Ю станала големият секссимвол на своето време. Това обаче още не означавало задоволителен сексуален живот. Всеки път, когато започнел да я ухажва нов богат и влиятелен мандарин, се знаело, че той вече има съпруга и любовница и се интересувал от нея не като жена, а само като трофей.
Ю изпитвала мазохистична радост да разкрива и да заклеймява лицемерието на тази игра. Разразявали се скандал след скандал, цял Чанан говорел за нея.
Вероятно животът на Ю Сюан-чи не е бил типичен за Китай през IX век, особено в сравнение с живота на стотиците хиляди проститутки. От онова време са запазени подробни свидетелства само за шепа леконравни момичета. Познаваме стиховете, живописта и рисунките им, твърди се, че са починали щастливи на преклонна възраст. Хиляди проститутки обаче умирали съвсем млади; явно са водили толкова жалко съществуване, че не си струвало да ги споменават в литературата. Животът на Ю бил друг.
Ю настроила някои от най-влиятелните мандарини срещу себе си, възможно е да им е заявила, че някой си млад мъж ги превъзхожда по знания и образование.
Скандалите предвещавали катастрофа. Служители, обидени от Ю, я обвинили, че е бичувала слугинята си до смърт. Мобилизирани били десетки фалшиви свидетели. Всички в столицата знаели, че Ю притежава буен темперамент, много хора я били виждали пийнала. Ала случаят просто миришел на заговор! Подписът на един-единствен могъщ мандарин бил достатъчен да я спаси, но нито един мъж с влияние не й помогнал. Ю била осъдена на смърт и през 871 г. я екзекутирали – едва 27-годишна.
В рубриката "Четиво" публикуваме откъс от "Най-трудната професия. История на проституцията", излязла съвсем скоро на книжния пазар от издателство "Емас".Авторът - норвежкият историк, философ и публицист Нилс Юхан Рингдал, повежда читателите на пътешествие от древен Шумер до днешния ден и от Полинезия до Африка, за да разкаже за различните форми и място в обществото, които обявената за най-древна професия е заемала през вековете.Изследването е обогатено от личните наблюдения на Рингдал, който години наред обикаля света със своя партньор, здравен работник. Книгата е илюстрована


title: В Истанбул днес е откриването на втория тунел под Босфора

maintext:
Подводен тунел с дължина 3.4 км, който е най-краткият път за автомобили от азиатската до европейската част на Истанбул, ще бъде открит официално днес в присъствието на президента Реджеп Тейип Ердоган и премиера Бинали Йълдъръм.
В най-ниската си част той преминава на малко повече от 106 метра под Босфора. Според международните стандарти тунелът би трябвало да издържи без основен ремонт 127 години.
Yapı Merkezi и SK E&K.
Тунелът "Евразия" е с обща дължина 5.4 км, а заедно с подвеждащата инфраструктура съоръжението достига 14.6 км.Целта му е да облекчи трафика, като свърже Казлъчешме в Европа с Гьозтепе в Азия. Преминаването между двата континента ще става за 15 минути, а не за 100, както е сега.Цената на тунела е 1.2 милиарда долара, от които 960 милиона са от заеми от чужбина, а останалото е осигурено от акционерите в проектаВ първите 24 години и 5 месеца съоръжението ще се експлоатира от компания, която е съвместно турско-корейско дружество.През него ще преминават леки коли, като таксата е еквивалентна на 4 долара за леки автомобили и 6 долара за микробуси.


description: 32-годишната спринтьорка зае четвърто място в класацията Спортист на годината, а при награждаването си си пожела да повтори това четвърто място и на игрите в Токио през 2020 г.

title: Ивет Лалова е все по-амбицирана за участие на пета олимпиада

maintext:
Лалова зае четвърто място в класацията Спортист на годината
[LAP.bg]
Всичко с много вяра, труд, постоянство и късмет е възможно. Затова си го пожелах. Защо пък да не стигна до пета олимпиада. Дай Боже, да съм жива и здрава
Лекоатлетката оцени 2016 г. като най-силната в кариерата й. 12 години след олимпийския си дебют тя отново се класира за финал на 200 метра, а на 100 метра изпълни целта си за участие в полуфиналите. Лалова спечели и два сребърни медала от европейското първенство в Амстердам.
"И то в години, в които вече не ме слагат като фаворит сред европейските спринтьорки. Изненадах всички и успях да затвърдя мястото си и сред новите девойки, които се появиха в Европа. А олимпийският финал (на 200 м) беше върхът на годината, защото това е нещо много трудно постижимо в леката атлетика днес. Това е върхът на моите мечти и възможности", каза още тя.
Лалова все още не е решила за дали ще участва на европейското първенство в залa през март. "Но се подготвям и вече започнах да тренирам доста сериозно. Амбицията се връща и ако продължа да съм толкова гладна за състезания, накрая ще стартирам още зимния сезон."
Спринтьорката постави много добра оценка на българския спорт през изминаващата олимпийска годината. "Имахме успехите, които бяга очаквани. Както се казва програма минимум е изпълнена. Имахме изненади от нови лица, обещаващи млади спортист, които в следващите години могат да достигнат големи върхове."
Лалова заяви, че е много щастлива от избора на Мирела Демирева за Спортист на годината. "Мирела беше моят фаворит и бях готова да дам всичко тя да спечели", допълни лекоатлетиката, която беше и водеща на церемонията.
Ивет Лалова изрази готовност да участва на пета поредна олимпиада, ако продължи да поддържа добра физическа форма.32-годишната спринтьорка зае четвърто място в класацията Спортист на годината , а при награждаването си си пожела да повтори това четвърто място и на игрите в Токио през 2020 г.", каза Лалова пред репортерите след церемонията в НДК."Обърках името на спортния министър. Надявам се обаче след това да съм компенсирала за този гаф, като му благодарих лично на него за всичко, което е направил за мен и за българския спорт", завърши Лалова.


description: "Аз от ДСБ нито съм се отказал, нито се отказвам", коментира здравният министър в оставка.

title: Москов: който се отказва от Реформаторите бойкотира усилието за дясно обединение

maintext:
Петър Москов
Фотограф: Георги Кожухаров
Министърът на здравеопазването в оставка Петър Москов заяви, че не се отказва от ДСБ и упрекна напусналите Реформаторския блок (част от който доскоро бе и неговата партия), че опитват да провалят опита за дясно обединение."Аз от ДСБ нито съм се отказал, нито се отказвам. Аз съм основател на ДСБ и съм писал програмата и устава", заяви Москов в предаването "Лице в лице" по Би Ти Ви. "Реформаторският блок е усилие разпокъсани в егоистичните си желания малки десни партии да бъдат обединени в нещо, което има смисъл. Всеки, който напусне Реформаторския блок, бойкотира това усилие и ни връща в годините, когато се чудехме: Ама, как така дойде Виденов, как така дойде Първанов", добави той.Москов добави, че уважава изказванията, които идват от ДСБ, но изтъкна, че "едно е да си почтен и ефектен в думие си, друго е да си ефективен в действията си" и той лично предпочитал второто. По повод заявките на лидера на ДСБ Радан Кънев за ново дясно обединение, министърът в оставка посочи, че "като правиш партия, правиш партия", всичко останало той сравни с вица "виждаш надпис "Жени", то било тоалетна".По отношение на преговорите с ГЕРБ за формиране на правителство Москов даде да се разбере, че и Реформаторите, и ГЕРБ са скептични за възможността да се състави правителство в рамките на този парламент. По думите му само подкрепа от ГЕРБ няма да е достатъчна за съставяне на правителство на Реформаторите, ако държавният глава им връчи третия мандат. "За нас, за Блока това е условието – има ли мнозинство, което да застане зад реформаторски програми", заяви Москов и добави, че Реформаторите "няма да участват с политически лица в евентуално бъдещо правителство"."Ако този парламент не може да конфигурира ясен реформаторски дневен ред, да идва каквото кажат хората", обобщи той.


description: Премахването на обектите е част от проекта на главния архитект на София Здравко Здравков за превръщането на София в зелена столица. Като част от този проект демонтираните рекламни обекти няма да бъдат върнати на предишните си места.

title: Столичната община премахна незаконни реклами, глобява собствениците

maintext:
Премахване на премествем рекламен обект в София
[Направление]
Служители на Столичната община са премахнали 72 рекламни обекта, съобщава на сайта си направление "Архитектура и градоустройство". Акцията е започнала в края на миналата седмица и е приключила в понеделник. Демонтираните обекти са били с изтекли договори с общината за поставянето им.Според наредбата за преместваемите обекти, за рекламните, информационните и монументално-декоративните елементи след изтичането на договорите за наем, кметът на Столичната община и инвеститорите сключват споразумение за плащане на финансови обезщетения до подновяването им.Инвеститорите, собственици на премахнатите обекти, са плащали тези обезщетения, като не са премахвали рекламите. От направление "Архитектура и градоустройство" обясниха, че тези обезщетения не узаконяват рекламните обекти, а се плащат именно заради продължаващото ползване на общинска площ, без това да е разрешено с договор.Договорите с инвеститорите няма да бъдат подновени. Вместо това ще им бъдат наложени глоби, а самите рекламни съоръжения няма да им бъдат върнати до плащането им.Премахването на обектите е част от проекта на главния архитект Здравко Здравков за превръщането на София в зелена столица. Като част от този проект демонтираните рекламни обекти няма да бъдат върнати на предишните си места.От направление "Архитектура и градоустройство" изработват проект за промени на действащата наредба за преместваемите обекти и рекламната дейност на територията на София. Те предвиждат освобождаването на повече градски пространства, по-лесно санкциониране на поставилите незаконни реклами и ограничаването на техния брой. Предстои промените да преминат обществено обсъждане и да бъдат предложени на Столичния общински съвет.


title: ГЕРБ вече е зряла партия и лидерът може да чува различни мнения, смята Владислав Горанов

maintext:
Фотограф: Надежда Чипева
ГЕРБ вече е зряла партия и лидерът може да чува различни позиции, каза днес по БНТ финансовият министър в оставка Владислав Горанов. Изявлението му беше в отговор на въпрос, дали с колегата му Томислав Дончев са опозиционерите в ГЕРБ."В партията има различни хора, с различни мнения и те се обсъждат, не само в нашата къща", обобщи Горанов. Според него изминаващата година е бил успешна, като ръстът на икономиката е надвишил прогнозите.Финансовият министър в оставка прогнозира, че ако администрацията работи на задоволително ниво, икономиката на България ще продължи да расте със средните и над средните темпове в Европа. Горанов изрази мнение, че двигателят на икономиката през следващата година ще бъде вътрешното потребление.Министърът на финансите в оставка обяви, че не може пенсионната система да се промени толкова рязко, колкото искат от Патриотичния фронт. "Пенсиите могат да се увеличат, само ако си ги изработим. Ако решим да ги вдигнем до исканото ниво, трябва да се мине през разговор, дали сегашното поколение е готово да плаща повече", каза Владислав Горанов.


title: Борисов вече допуска нов кабинет - заради референдума и международното положение

maintext:
Бойко Борисов
Фотограф: Георги Кожухаров
"Заслужава си да се оттегли малко времето точно с толкова, колкото да се приеме Избирателния закон съгласно референдума. Дали ще оставим тези министри, дали други, ще се намери вариант. В противен случай изборите няма да са легитимни", каза Борисов и допълни, че ще настоява за приемането на френската система - мажоритарни избори на първи тур, а на втория - явяване на първите 3 до 5 кандидати, за да не става "всички срещу един". По думите му сега в парламента шикалкавят, за да се проведат следващите избори по сегашния закон.
Борисов подчерта, че никой не може да го обвини в съратничество с инициатора на референдума Слави Трифонов, в 90% от предаванията на който се изказвали негативни оценки за него.
Той съобщи, че дължи среща и на Реформаторския блок и на Патриотичния фронт, защото и след парламентарни избори " като гледам социологията след няколко месеца трябва да се съберем и да говорим пак".
Според него Европа оценява високо свършеното от сегашното правителство - нисък бюджетен дефицит , държавен дълг и безработица, втори в Европа икономически растеж и нула инфлация. С изборите "ние отиваме сами да си създадем ситуация като в Румъния, Гърция, Сърбия, Македония, при една непредсказуема южна съседка и непредсказуеми отношения в Украйна и Крим", изтъкна той.
Премиерът Бойко Борисов вече допуска съставяне на правителство в рамките на този парламент заради усложнената политическа ситуация в региона и заради резултатите от референдума, който показал, че 2.5 млн. души искат мажоритарна избирателна система. Това се разбра от неговите думи пред български журналисти в Брюксел.


title: Алекно намекна, че "Локомотив" на Константинов е загубил нарочно

maintext:
Решението на българина предизвика негативни коментари
[LAP.bg]
Треньорът на руския "Локомотив" (Новосибирск) и национален селекционер на България Пламен Константинов реши да заложи на резервните си играчи в първите два гейма срещу "Зенит", но това предизвика негативни реакции.Двубоят за Купата на Русия, който се игра в Сургут и завърши 3:0 за отбора от Казан, бе без значение за двата тима, тъй като вече си бяха осигурили класиране на полуфиналите.Решението на Константинов не се хареса на неговия колега Владимир Алекно, който намекна, че "железничарите" просто са си избирали по-удобен съперник за следващата фаза."За мен има Всевишен, който е създал света. Има и Всевишен, който контролира спорта. Смятам, че това няма да му се хареса. Спортът е длъжен да бъде спорт. Ние изпълнихме нашата задача, другото не ме бърка", заяви руският специалист."Не избирахме съперник за полуфиналите. Исках да видя в игра волейболистите, на които мога да разчитам ако се наложи. Основният ми състав го знам добре, но възможностите на резервите, не чак толкова добре. Този мач ми даде поводи за размишления. Ето, например, Тарасов показа, че иска да играе и е готов. И така трябва да бъде", заяви Константинов след мача."Разбирам, че момчетата, които две части стояха, не им е било толкова лесно да влязат в игра и да заиграят добре срещу съперник, който вече гори в играта. Но е нужно да можеш и да влизаш като смяна. Това за тях е опит. Аз съм повече разстроен за момчетата, които започнаха мача. Не всички показаха, че са готови за игра", добави българският треньор.


description: Социалната комисия одобри отпадането на отработването, но правителството ще може да определя и допълнителни почивни дни.

title: Депутатите са на път да одобрят и почивни вторници без отработване

maintext:
Предстои поправките ба бъдат гласувани окончателно в пленарната зала
Фотограф: Георги Кожухаров
И вторниците, освен понеделниците, след официални празници могат да бъдат почивни дни, когато празниците са в събота и неделя. Това ще стане възможно, ако депутатите приемат промените в Кодекса на труда, които днес минаха окончателно през социалната комисия в Народното събрание.Когато официалните празници, с изключение на Великденските, съвпадат със събота и/или неделя, първият или първите два работни дни след тях са неприсъствени, гласи текст от законопроекта, който днес бе приет от комисията, съобщава БТА. Това означава, че в година, в която Коледните празници се паднат и в събота, и в неделя, реално ще се натрупат пет поредни почивни дни. Това няма да важи за тазгодишните коледни празници, тъй като е предвидено, чеСъщевременно при гледането в комисия днес е отпаднала възможността Министерският съвет да размества почивни дни през годината, но се запазва възможността при изключителни случаи правителството да може да обявява еднократно и други дни за неприсъствени за оказване на обществена почит към важни исторически, политически, културни и други особено значими събития, както и дни за честване на определени професии и за оказване на признателност. Одобрената редакция беше предложена от ПГ на ГЕРБ.Ако поправките в Кодекса на труда бъдат приети от парламента, тогава2 януари; 3 март; 14 и 17 април (разпети петък и понеделника след Великден); 1, 8 (понеделникът след Гергьовден) и 24 май; 6 и 22 септември; 25 и 26 декември. Днес обаче представителите на работодателските организации за пореден път се оплакаха, че поправките означават загуби за бизнеса.По време на заседанието на комисията председателят на Асоциацията на индустриалния капитал в България Васил Велев и Румяна Георгиева от КРИБ отново възразиха срещу промяната да се почива в първите дни от работната седмица, ако празниците се падат в събота и неделя. Според Велев с това предложение се добавят три нови почивни дни и, тъй като всяка година между два и четири празника се падат в съботните и неделните дни."Работните дни в годината варират между 251 и 253, а с тази поправка всяка година работните дни ще бъдат 249", каза Велев. По думите му това означава около 1.2% по-малък брутен вътрешен продукт, 400 млн. по-малко приходи в бюджета и 115 лв. на човек по-малко възнаграждение на година. "Като подарявате три почивни дни повече на избирателите, трябва да им кажете, че ще спечелят със 115 лева по-малко на година и ще получат с 400 млн. по-малко услуги от бюджета", заяви председателят на Асоциацията на индустриалния капитал.Според него е необходимо да се оцени и ценностната система на обществото и посоката на държавата - дали се стремим към една работлива, просперираща европейска нация, или тръгваме към една безгрижна, мързелива нация с балкански привкус, която вечно се оплаква, че е нещастна и бедна. Като работим по-малко, по-малко ще изкарваме, заяви Велев.Социалният министър в оставка Зорница Русинова потвърди, че с промяната работните дни наистина ще станат 249, но по думите ѝ така ще има предвидимост и сигурност, както за работниците, така и за работодателите, при планиране и управление на трудовия процес чрез установяване на еднакъв брой работни дни всяка година. Тя посочи, че не може да се съгласи, че един работен ден в годината е с такъв принос към брутния вътрешен продукт, тъй като на БВП влияят и много други фактори.


description: В началото на декември и Китайската национална ядрена корпорация заяви готовност да инвестира в проекта.

title: Китайска банка проявява интерес към АЕЦ "Белене"

maintext:
Кадър от срещата на премиера в оставка Бойко Борисов с представители на Индустриалната търговска банка на Китай
Фотограф: Министерски съвет
Индустриалната търговска банка на Китай проявява интерес към финансирането на търговски проект за изграждане на АЕЦ "Белене". Това стана ясно по време на среща в Министерския съвет на премиера в оставка Бойко Борисов с представители на банката, съобщиха от правителствената пресслужба.В нея участваха още вицепремиерът по европейските фондове и икономическата политика Томислав Дончев и министърът на енергетиката Теменужка Петкова.По време на срещата Борисов е подчертал, че желанието на правителството е при изграждането на АЕЦ "Белене" реализацията на проекта да бъде на пазарна основа, без инвестиции от страна на държавата и без договори за дългосрочно изкупуване на произведената електрическа енергия.Представителите на Индустриалната търговска банка на Китай потвърдиха готовността си за финансиране на проекта при тези условия. Това стана възможно, след като НЕК заплати на "Атомстройекспорт" близо 600 млн. евро за произведеното оборудване. След превода руската компания се отказа от натрупаните лихви след решението на Международния арбитражен съд.Това не е единственият китайски интерес към АЕЦ "Белене". В началото на месеца стана ясно, че Китайската национална ядрена корпорация е готова да инвестира в проекта Интересът за потенциално сътрудничество с България в ядрената енергетика бе заявен от китайска страна още през лятото след неуспешния опит реакторите да бъдат продадени на Иран.


description: Акушерката Ковачева е обвинена, че по време на свое дежурство през април 2015 г. е нанесла тежки удари на новородено момиче - Никол, като го удряла с ръце и стъклено шише за хранене. Освен това тя го е душила и притискала.

title: Адвокатът по делото срещу акушерката Емилия Ковачева продължава да иска друг прокурор

maintext:
Фотограф: Цветелина Белутова
.
Адвокатът на акушерката Емилия Ковачева - Владислав Янев, за пореден път поиска пред съда днес отвод на прокурор Николай Христов. Защитата е искала отстраняване на прокурора, съда, а веднъж и на цялата градска прокуратура на почти всяко заседание. Акушерката от болница "Софиямед" е подсъдима по обвинение в опит за умишлено убийство на новородено дете Аргументите на защитата при поредното искане на отвод отново са същите - прокурорът бил предубеден и разследването се водело еднозначно, като се изследвала само версията за вината на акушерката, без да се провери хипотезата, че бебето е било изтървано. Янев не бе доволен и от изготвянето на обвинителния акт. Днес адвокатът добави иПо думите на Янев след предишното разглеждане на делото медиите тиражирали лъжата, че налитал на бой на прокурора Адвокатът подчерта, че това невярно обстоятелство било потвърдено от прокурора. Според него това било поредният опит за манипулация на обществото.След това защитникът на родителите на пострадалото дете заяви, че те не се явяват вече в съдебната зала, тъй като саВ крайна сметка съдът отхвърли поредното искане на Янев. Мотивите на магистратите бяха, че има абсолютна свобода на медийното отразяване на делото и съдът не може да контролира поведението на страните по него извън съдебната зала. Делото продължи с разпит на свидетели.Ковачева е обвинена, че по време на свое дежурство през април 2015 г. е нанесла тежки удари на новородено момиче - Никол, като го удряла с ръце и стъклено шише за хранене. Освен това тя го е душила и притискала.


description: Няколко седмици преди края на 43-тия парламент няма ясна позиция какво ще се случи със закона, станал известен като законът Кунева, който беше приет с резерви на първо четене преди половин година.

title: Политическа воля за приемането на антикорупционния закон била на кантар

maintext:
Кунева беше основният говорител и защитник на проекта и на няколко пъти заяви, че разчита на подкрепа от различни парламентарните групи.
Фотограф: Анелия Николова
По думите му спешното обсъждане на промените в Закона за съдебната власт и Изборния кодекс през лятото и есента не са позволили събирането на работна група, която да се захване с антикорупционния закон. Тогава той изрази съмнения, че за оставащите 4-5 заседания на правната комисия проектът може да бъде разгледан, тъй като й предстои да се занимае с резултатите от референдума, с поредните промени в Изборния кодекс, както и да довърши приемането на новия Закон за концесиите. На днешното заседание стана известно, че законът за концесиите най-вероятно също няма да бъде разгледан.
В първия проект антикорупционният орган, наречен Национално бюро, обединяваше три органа - Комисията за конфликт на интереси, Боркор и звено от Сметната палата. В новия вариант към тях се добавя и Комисията за отнемане на незаконно придобито имущество.
След провала му в парламента, бяха въведени изменения, свързани с повече правомощия на бюрото - да може да иска разкриване на банкова, застрахователна и данъчна тайна, да има достъп и до базата данни на Централния кредитен регистър. Кръгът на лицата, които обхваща законът, са тези, заемащи висши държавни и други длъжности, както и лицата, имащи правомощия по разходване на публични средства. Допълнително бяха включени няколко категории лица в системи с повишен корупционен риск. Добавени са и офицерите от висшия команден състав на въоръжените сили.
,
който да използва софтуерната система и методите на Бюрото. При установени несъответствия Инспекторатът ще сезира Бюрото за извършване на задълбочена проверка на имущественото състояние. С промените в Конституцията инспекторатът получи повече правомощия.
Разширен беше и кръгът на обстоятелствата, които са задължителни за деклариране - чуждо недвижимо имущество и чужди превозни средства, подлежащи на регистрация, на стойност над 10 хил. лв., които лицето ползва повече от 3 месеца, и обучения, ако еднократната им стойност надхвърля 10 хил. лв.
Проектът предвиждаше още и задължението за деклариране имуществото и доходите на съпрузите и ненавършилите пълнолетие деца, но според новия проект трябва да се декларират имуществото и доходите и на лицето, с което задълженият е във фактическо съпружеско съжителство. Законопроектът предлагаше и първата легална дефиниция на понятието в българското законодателство – съжителство на съпружески начала, продължило повече от две години.
Половин година след приемането му на първо четене и няколко седмици преди края на 43-тия парламент яснота какво ще се случи с проекта за антукорупционен закон отсъства. Текстовете бяха представени преди близо две години като отговора на българското правителство за справяне с корупцията, но в края на юни тази година успяха едвам да минат на първо четене, а преди това бяха веднъж отхвърлени от парламента.Проектът, който вицепремиерът и министър по образованието в оставка Меглена Кунева заяви, че "ще направи държавата по-добре действаща" , беше отхвърлен дори на първо четене от ресорната му комисия с неясни мотиви при второто му попадане в парламента, а перспективите му сега не са особено обнадеждаващи. Кунева беше основният говорител и защитник на проекта и на няколко пъти заяви, че разчита на подкрепа от парламентарните групи.Председателят на правната комисия Данаил Кирилов заяви пред "Дневник" в сряда вечер, чена която са присъствали четирима депутати. На нея се установило, че е на кантар дали ще се намери политическа воля. Тя е необходима дори, за да бъде придвижен проектът за второ четене в комисията. Ако това се случи, той изрази увереност, че окончателното гласуване на текста може да стане до края на мандата на това Народно събрание. Председателят на правната комисия изрази желание това да се случи, но не успя да даде никакви гаранции.Кирилов отклони въпроса какво се е обсъждало в групата и какво решение е взето и препрати към депутата от Реформаторския блок (партията на Меглена Кунева - Движение "България на гражданите") Димитър Делчев.По думите му движението на проекта зависи само от Данаил Кирилов, който може да го вкара в дневния ред на правната комисия. Той се"Атака", Патриотичния фронт и Реформаторския блок искали приемането на закона.Делчев обясни, че на работната група вчера, Кирилов е предложил изменения в проектозакона, които съществено променят части от него. Според него комисията трябва да приоритеризира законите, които ще разгледа до края на мандата на този парламента. На заседанието на правната комисия вчера стана известно, че със сигурност няма да бъдат придвижени проектите за изменения на закона за физическите лица, изготвени от министерството на правосъдието.В края на ноември в. "Сега" цитира Кирилов, според който не е имало умишлено забавяне на разглеждането на проекта.


description: Светът се оказа в състояние на перманентна криза. А ние тук бяхме свикнали кризите да си ги правим сами.

title: 2016 - средновековие или хипермодерност

maintext:
Плевнелиев се държа точно както се очаква един президент да се държи. Без да взима повече власт от поверената му в духа на конституцията, но и без да бяга от отговорност, когато такава трябва да се поеме
Фотограф: Юлия Лазарова
- Добрата новина е, че годината можеше да е и по-зле. Можеше някоя от глобалните или локалните мини кризи да се превърне в истинска, мащабна, пълнометражна криза от тези, които след това ги анализират надълго и нашироко в учебниците и правят холивудски продукции по тях. 2016-та се размина с това. За малко.
- Всичките световни кризи бяха в малка или голяма степен изненади. Изборът на Тръмп беше изненада. Изборът на Радев - също.
Резултатът от референдума за Брекзит
2016-та беше годината на изненадите. И светът стана до такава степен непредсказуем, че постоянно се сещам за думите на Роналд Рейгън, че когато не е ясно какво се случва, единственият път е да се действа на базата на принципите. За това и стана по-важно светът да се разбира и обяснява в принципни категории – доброто и злото отново са на мода.
Трето, и директно свързано с първите две, е необходимостта от връщането на моралните категории в обществения живот. В свят, в който събитията не могат да се предвиждат, а действията водят до неясни резултати, за да има все пак някаква отправна точка, е нужно едни хора и едни неща да са добри, а други лоши.
Какви са важните събития през 2016 г., какво си струва да се запомни от нея, кои личности заслужават внимание - с такива въпроси "Дневник" се обърна към политолози и социолози. Четете техните мнения в традиционната ни рубрика "Годината" . Днес отговаря Петър Щурм Константинов.- Всичките тези мини кризи могат да бъдат лошата новина на годината. В глобално отношение изборът на Доналд Тръмп е рисков, но може да се окаже и че строителният предприемач ще свърши добра работа като президент. Трябва да се видят първите сто дни, а и първата година на президентството му.Другата лоша новина, зад която не се крие почти нищо положително, беше проваленият опит за преврат в Турция. Но колкото и дестабилизиращ да беше той, остава потенциалът чуждестранни инвеститори да предпочетат България, когато искат да правят бизнес в региона. За съжаление през 2016-та имаше и доста шум около опити за превземане на чуждестранни бизнеси с помощта на съда, така че ако не усетим такъв положителен ефект, сме си виновни ние.Накратко казано лошата новина на 2016-та беше, че светът се оказа в състояние на перманентна криза. А ние тук бяхме свикнали кризите да си ги правим сами.- Безспорно Доналд Тръмп. Той разби корпоративисткия модел на правене на избори в САЩ. Сега стои въпросът дали ще го разбие и на ниво правене на политика, или ще го замени с друг по-порочен модел, като олигархичния или семейно-клановия. Както винаги трябва да вярваме в свободната воля на човешките същества и да се надяваме на най-доброто, докато се готвим за най-лошото.- От дестабилизирания Близък изток, от Турция и Русия, от избора на президент на САЩ и, най-вече от неподготвеността ни да се справяме с тези заплахи. Завършваме 2016 година, живейки в един безкрайно по-несигурен, рисков и неподреден свят, от този, с който я започнахме. Както винаги в човешката история, когато кризите ударят, едни общества се оказват перфектно подготвени и непоклатими, а други потъват в мизерия почти моментално. И трябва да се правят усилия да сме от първите, а не от вторите постоянно.- Приблизително същата като за първия. Правителството, което в момента е в оставка, дойде с ясен мандат, даден от избирателите. Написа що-годе ясна програма. И гръмко се провали в изпълнението на обществените очаквания и собствената си програма.Единствените сектори, в които "Борисов 2" свърши добра работа, бяха усвояването на еврофондовете, инфраструктурата и може би части от външната политика. Във всичко друго оценката е между Слаб 2 и Среден 3. Най-тъжното е, че се повтори историята на първия кабинет, от който някак си така се случваше, че точно най-потенциалните министри бяха тези, които си тръгваха. За разлика от тогава, когато за да се случи това, беше необходимо доста време, този път ставаше и за броени дни.- Силно положителна. Изобщо мандатът на Плевнелиев трябва да се анализира в публицистичен и историографичен формат в бъдеще. Мисля, че мотото му беше "ще правя каквото трябва, пък да става каквото ще".Струва ми се, че три неща бяха най-интересни в мандата му. Първо, че Плевнелиев се държа точно както се очаква един президент да се държи. Без да взима повече власт от поверената му в духа на конституцията, но и без да бяга от отговорност, когато такава трябва да се поеме.Изненадващо това доведе до някакъв конфликт между него и Бойко Борисов. Второ Плевнелиев отстояваше позицията си за европейската посока на развитие на България през целия си мандат с конкретни действия и политики – отношението към кризата в Украйна и отказът да се назначават агенти на ДС като посланици. Трето, в най-тежките моменти, не се скриваше, ами поемаше своя дял от политическата отговорност.И трите неща са, струва ми се, описателни за това как трябва да изглежда един чисто и просто нормален президент. Но на фона на българския политически живот, това беше някаква изключителност.- Случаят с главния прокурор е точно обратното на този на президента. И двамата започват от приблизително една и съща точка – позицията им предполага огромен кредит на доверие. В случая на президента той идва от милионите гласували за него. В случая на главния прокурор от уникалността на длъжността и мандата му. И докато Плевнелиев правеше каквото логиката и дългът му повеляват, Цацаров действаше типично по балкански.Така стигнахме до момента, в който целия министерски съвет бива привикван в прокуратурата за да дава обяснения за подписите си. А в това има много гнилост, защото когато се правят показни действия, значи че истинските процеси остават невидими. Както беше ситуацията с бившия министър на Отбраната Николай Цонев, задържан с думите "на земята, защото сте абсолютен престъпник", а впоследствие оправдан по четири дела на не помня вече колко инстанции и осъдил прокуратурата за обезщетение.- Три големи неща ми направиха впечатление през 2016-та.Първо, светът стана непредсказуем, непредвидим и неподреден. Бърз поглед в учебниците по история ни казва, че така започват всички големи катаклизми, направени от хора. И Първата световна война, и Втората световна война и безброй малки и големи кризи през вековете на човешката история. И когато това започне да се случва, значение има само това колко подготвени са едни и колко неподготвени са други хора. Защото никой не може да предвиди до какво ще доведат действията му.Второ, навсякъде по света започна да лъсва истината, че вече не съществуват големи общества. Съществуват само малки общности, които в най-честия случай не умеят да комуникират помежду си. Така е в САЩ, така е в България, в Южна Америка, и по цяла Европа.Дали това значи връщане на Средновековието, или Хипермодерност не е ясно, но е сигурно, че това не е някаква хипотетична конструкция, която може да се случи, а може и да не се случи, а е светът, в който вече живеем.


description: Българският червен кръст получава дарения от 1 лв. за пострадалите жители на Хитрино чрез есемес на номер 1466. Дарителите обаче получават отговор с текс "Благодарим ви, че дарифте 1 лев в подкрепа на бежанците".

title: Отговорът на дарителските есемеси за Хитрино е "Благодарим за подкрепата за бежанците"

maintext: Българският червен кръст получава дарения от 1 лв. за пострадалите жители на Хитрино чрез есемес на номер 1466. Дарителите обаче получават отговор с текст "Благодарим ви, че дарихте 1 лев в подкрепа на бежанците".За това предупреди председателят на БЧК Христо Григоров пред Би Ти Ви.До вчера на този номер са приемани дарения за бежанците, каза Григоров. Той увери, че от днес всички есемеси вече се отнасят по сметката на бедстващите в Хитрино. Григоров призова мобилните оператори да коригират текста на благодарствения отговор.Има и дарителска сметка, на която може да се превеждат средства за пострадалото село:IBAN: BG64UNCR 76301078660913BIC: UNCRBGSF


title: Франция може да се завърне във Формула 1 през 2018 г. на "Пол Рикар"

maintext:
Пистата край Марсилия се използва за тестове на отборите от Формула 1
Гран при на Франция вероятно ще се завърне в календара на Формула 1 след десетгодишно отсъствие. До дни трябва да бъде обявено домакинството на пистата "Пол Рикар" през 2018 г., твърдят редица медии.Петгодишният договор между френските организатори и Formula One Management (FOM ) вече е съгласуван и се очаква в понеделник новината да бъде обявена официално на пресконференция в Париж.Предполага се, че зад проекта стои група, свързана с регионалния съвет PACA, който обединява няколко местни департамента. Водена от президента й Кристиан Естроси тя е работила активно през последната година, за да организира състезание на историческата писта близо до Марсилия.Консултант на групата е бил състезателният директор на "Макларън" Ерик Булие. В проекта е включен и мениджърът на пистата Стефан Клер.Засега няма нищо конкретно за възможна дата за провеждане на състезанието, но се предполага, че ще е в края на август около Гран при на Италия и Белгия.Намиращата се на 40 км от Марсилия "Пол Рикар", която е една от най-модерните писти в Европа по отношение на сигурността и инфраструктурата, беше домакин на Гран при на Франция 14 пъти между 1971 и 1990 г. През 1999 г. беше продадена на Бърни Екълстоун.За последно Франция имаше състезание от Формула 1 през 2008 г. на "Мани Кур", но по финансови причини организаторите се отказаха от домакинство.


title: Фотогалерия: 10 препоръки от Панаира на книгата, без да броим мумините

maintext:
1/11 снимки в галерията Празниците идват, а с тях - големият панаир на книгата и инициативата "Подари книга за Коледа". Започнала от страниците на този вестник през 2009 г., нейния патрон Георги Господинов не я забравя, както и "Дневник". В духа на традицията подбрахме 10 заглавия, които читателите могат да намерят на голямото книжно изложение в Двореца на културата (без да броим "Мумините"). Някои от тях са нови, други - книги от втората половина на 2016 г., които заслужават време и внимание в почивните дни. Списъкът е далеч от изчерпателен - над 200 издателства излагат на започналия вчера панаир - но е добра мотивация да се отправите към НДК в зимния студ.
На снимката: "Писма до дядо Коледа" - приказките, които големия автор на фентъзи Дж.Р. Толкин подарява на наследниците си за празника по пощата излизат за пръв път у нас в луксозно издание с факсимилета от някои от оригиналите (издателство "Сиела").
[Издалество]


title: Две оферти са подадени за покупката на ОББ

maintext:
Фотограф: Надежда Чипева
Две оферти са подадени до крайния срок с интерес за покупката на ОББ, съобщава "Ройтерс" като се позовава на свои източници.Офертите са от името на белгийската група KBC, собственик на СИБанк в България, и от унгарската OTP, която е собственик на Банка ДСК.Гръцката National Bank of Greece (NBG), собственик на ОББ, иска да продаде българското си поделение като част от плана си за преструктуриране, договорен с регулаторите в Гърция. Тя се опитва да продаде и застрахователното си дружество в Атина.От източника на "Ройтерс" се разбира, че е изтекъл крайният срок за подаване на оферти за четвъртата по големина на активите банка на българския пазар. Според него се очаква сделката да бъде приключена, както се и очакваше в бранша, до края на годината.Към края на септември по данни на БНБ банката счетоводно се оценява на 1.32 млрд. лв., като активите й са за общо 7.1 млрд. лв.В началото на месеца на общо събрание на акционерите (NBG е собственик на 99.9% от ОББ) беше взето решение цялата печалба за тази година, както и части от неразпределаната печалба за минали години на обща стойност от 260 млн. лв. да се разпределят като дивидент.От OTP са отказали коментар, но през ноември главният изпълнителен директор на банката Шандор Чани обяви, че оглеждат възможности за придобиване и поне едно такова са готови да приключат до края на годината.Говорителят на KBC коментира пред агенцията, че белгийската група търси възможности на ключовите си пазари, сред които е българският. Той обаче отказва да коментира дали е подадена оферта конкретно за ОББ.


title: ФИФА наказа Чили с два мача без публика заради хомофобски скандирания

maintext:
Феновете на Чили няма да могат да гледат на живо любимците си чак до края на следващата година
ФИФА наказа националния отбор на Чили с два мача без публика заради хомофобски скандирания по време на двубой на шампионите на Южна Америка.Освен това, местната федерация ще трябва да плати и глоба от 30 000 швейцарски франка.Феновете на Чили предизвикаха санкцията с поведението си по време на световната квалификация с Уругвай на 15 ноември (3:1).Така Чили ще трябва да посрещне Парагвай и Еквадор на стадион "Насионал де Сантиаго" без подкрепата на своите привърженици. Срещите са през август и октомври 2017 година.Междувременно етичната комисия на ФИФА наказа до живот двама бивши високопоставени служители на местно ниво от Хондурас заради участие в корупционни схеми.Рафаел Кайехас, бивш президент на страната в периода 1990-1994, който ръководеше националната футболна асоциация до август миналата година, както и бившият президент на КОНКАКАФ и бивш вицепрезидент на ФИФА Алфредо Хавит Банегас, са лишени от правото да се занимават с всякаква футболна дейност до края на живота си.Двамата бяха сред 16-те обвинени от прокуратурата в САЩ в края на 2015 г. за получаване на подкупи срещу осигуряване на телевизионни и рекламни права за срещи от световните квалификации в региона. Те вече признаха вината си пред американските власти и очакват присъдите си.


title: Тевес вдъхнови "Бока" и смълча "Ривър плейт" в зрелищното дерби на Аржентина (видео)

maintext:
Últimos dobletes de BOC en cancha RIVER
1982 Córdoba y Gareca
1987 Rinaldi
1991 Batistuta
1992 Latorre
1997 Martínez
2002 Delgado
2016 TÉVEZ
— MisterChip (Alexis) (@2010MisterChip) December 11, 2016
Карлос Тевес се превърна в герой за "Бока хуниорс" в "суперкласико". Синьо-жълтите спечелиха с 4:2 гостуването си на големия си съперник "Ривър плейт".Тевес смълча препълнените трибуни на монументал с два гола и асистенция. След мача нападателят каза, че това не е последното му участие в дербито.Домакините бяха по-дейни, но "Бока хуниорс" успя да поведе в 14-ата минута. Тогава Тевес изведе Валтер Ариел Боу, който се възползва и вкара."Ривър плейт" се насочи в атака и до почивката обърна резултата в своя полза. В 34-ата минута защитник на гостите не успя да изчисти добре и топката попадна на крака на Себастиан Дриуси, който с хубав удар изравни. Шест по-късно Лукас Аларио с глава засече центриране и вкара за 2:1.Тевес влезе в главната роля след почивката. В 62-ата минута той се възползва от груба грешка на вратаря и пусна топката във вратата. Кулминацията дойде в 81-ата минута, който нападателят получи пред наказателното поле и с отлично насочен, техничен удар прати топката в горния ляв ъгъл.С това той стана първият футболист на "Бока", вкарал два гола на стадиона на големия съперник, от 2002 г. насам.В последните секунди на добавеното време и Рикардо Сентурион да увеличи преднината на "Бока хуниорс". Той беше изведен при контраатака, прехвърли вратаря, догони топката и изпревари играч на съперника, за да вкара с глава за 4:2.


description: Включването на военния хеликоптер не може да бъде калкулирано в цената, тъй като то не е поискано от Планинската спасителна служба, твърди ръководителят на операцията.

title: Изчезналият в Стара планина турист трябва да плати 1500 лв... ако иска

maintext:
Тодор Владимиров - скрийншот от интервю за "Нова телевизия"
Фотограф: Юлия Лазарова
Ценоразпис на спасителните акции
1. Нещастен случай в планината - 557 лв./285 евро
2. Нещастен случай при ски писта - 400 лв./205 евро
3. Акция при търсене - 724 лв./370 евро.
При повече от 24 часа - 40 лв./20 евро на час
4. Акция при лавинно нещастие - 955 лв,/488 евро.
При повече от 48 часа - 40 лв./20 евро на час
5. Транспорт със специализирани средства -
160 лв./82 евро средства на ПСС
6. Транспортиране на мъртвец - 280 лв./143 евро
7. Първична медицинска помощ - 30 лв./15 евро
в спасителен пост или база
8. Поръчки за издирване - 90 лв./46 евро
9. Акция с използване на летателна техника -
заплащане в зависимост от хеликоптера
и вида спасителна работа
Преглед на оригинала
Протоколът за разходи, който издирваните в планината подписват след края на акцията
[Лиляна Шапкаджиева]
Спасителната акция по издирването на изчезналия в Стара планина Тодор Владимиров, който пет дни по-късно сам се е появи в хижа "Васил Левски" , е струвала на спасителите 1500 лв. Това заяви за "Дневник" Радко Марков от Планинската спасителна служба (ПСС), ръководител на акцията.В тази сума са включени и командировъчните на спасителите. След издирването в медиите се появиха информации, че акцията е оценена на повече от 25 хиляди лв . Тя включваше и изчисление, че летателен час на спасителния вертолет, който беше вдигнат от военните, за да се огледа местността, струва около 8 хил. лв. След като туристът от Русе сам "се намери" и съобщи, че на тръгване към планината не е сключил застраховка, която би покрила част от разходите по търсенето му, възникна въпросът кой трябва да плати за акцията. Самият Владимиров обяви, че не може да поеме сметка от 25 хиляди лева и е готов да лежи в затвора , ако се налага.Включването на хеликоптера обаче не може да бъде калкулирано в цената, тъй като то не е поискано от Планинската спасителна служба, обясни Радко Марков. Той обясни, че ако спасителите поискат помощ от армията, службата поема разходите за летенето. В случая обаче, по думите му, военните се включили "самоинициативно". Уточни, че не знае дали са имали нареждане от някого, или не.Военните се свързали с Марков, който им казал, че времето е лошо, но въпреки това те вдигнали вертолета, обясни ръководителят на акцията. Той каза, че в тази ситуация Министерството на отбраната не може да иска парите от спасителната служба, нито тя да ги иска от Владимиров."Дневник" изпрати въпроси до Министерството на отбраната за това как е взето решението за използване на вертолета и дали ще търси възстановяване на разходите.Според ръководителя на спасителната акция парите, похарчени за спасителната акция, би трябвало да се дължат от човека, подал сигнала за издирване. В случая това е приятел на Тодор Владимиров. Той е бил предупреден по телефона, че има определена цена за "поръчка за издирване", а разговорът е записан, каквато е практиката при подаване на сигнал. Службата реагирала като събрала и допълнителна информация, на базата на която е преценено, че има причина да започне издирване.По принцип ПСС си изисква парите от спасените хора на базата на протокол, който те или техни близки подписват за сумата по акцията. Тодор Владимиров също е подписал протокол, след като е стигнал до "Хижа Левски", уточни Марков и допълни, че не знае каква е посочената в документа сума, защото този протокол все още е в местната структура на спасителната служба и не е стигнал до София. Разходите обаче са изчислени на 1500 лв."Планинската застраховка не е задължителна" - така Марков отговори на нападките срещу туриста, че е тръгнал в планината без застраховка.Спасителят обясни и защо не са открили Владимиров: информацията, подадена от приятеля му била неточна. Според сигнала Владимиров се движел от връх Жълтец към хижа "Левски", но всъщност се оказал в съвсем друг район.Въпреки подписаните протоколи, понякога спасените отказват да платят за акциите по издирването им. Тогава ...разходите остават за сметка на бюджета на ПСС, обясни Марков. По думите му воденето на съдебни дела струва на службата повече от тези загуби.Обясни, че най-често такива са случаите, когато издирват стари хора, болни от Алцхаймер и др. Даде пример и със загубени три момчета на връх Ботев, с които службата след това е имала среща с участието на родителите. Момчетата са подписали документите, че дължат разходите по спасителната акция, но впоследствие не ги платили.Марков уточни, че случаите, в които ПСС не намира издирвания човек са нищожно малко. Досега службата не е получавала фалшиви сигнали, т.е. някой да съобщи за изчезнал свой близък или познат, а такъв човек в планината да няма.Основната част от бюджета на ПСС се формира от Министерството на финансите и е фиксиран, макар да е част от общия бюджет за БЧК. Допълнително идват неголеми суми и от дарения. Марков обясни, че даваните от държавата пари стигат само за заплатите на 43-мата души, които са на щат към службата. Освен тях ПСС разчита на 500 доброволци, на които не се плаща, но службата покрива 70% от разходите им за екипировка, а останалите 30% са за сметка на доброволците.Марков каза, че службата е подготвила наредба, която да регулира дейността им, защото в момента законовата уредба се ограничава в Закона за БЧК и устава на БЧК. Всичко друго става чрез вътрешни за ПСС актове, които не са публикувани и обнародвани никъде. Изчезналите попълват само протоколи, където са записани разходите на спасителната служба, на гърба им има и ценоразпис за всички техни дейности. По този начин хората, които се издирват се запознават и съгласяват с условията на спасителната служба.Основната причина да не се приема наредба, която да регулира подробно дейността на ПСС е, че не се знае кое министерство трябва да я изработи. Службата провеждала срещи с туристическото и финансовото ведомство и получавала разбиране, но не стигало все време.Той коментира и скорошните промени в закона , според които мобилните оператори трябва да дадат информация за местонахождението на загубил се или пострадал в планината турист до два часа след подаването на сигнала. Проблем пред ПСС обаче представлява фактът, че пожарната получава тези данни като част от структурата в МВР, която отговаря за гражданската защита и след това ги дава на спасителите. ПСС настоява да може директно да се сдобива с данните, за да не се губи време.


title: Над 20 души загинаха при експлозия до катедрала в Кайро

maintext:
Фотограф: Mohamed Abd El Ghany
Над 20 души загинаха и 35 бяха ранени днес при експлозия край катедралата "Свети Марко" на коптската християнска църква в Кайро, съобщи египетското здравно министерство, цитирано от ТАСС.
Според египетската държавна телевизия, цитирана от "Ройтерс", експлозията станала вътре в катедралата, разположена в квартал Абасия.
Египетската агенция МЕНА съобщи, че мъж хвърлил бомба в параклиса до външната стена на катедралата, седалище на египетската православна християнска църква, в която се помещава офисът на нейния духовен лидер - патриарх Тауадрос Втори, предаде "Асошиейтед прес", цитирани от БТА.